Айнур Фатыйховның әнисе Лилия ханым: “Безгә ул гастрольдә кебек”

	Соңгы вакытта Айнур Фатыйхов җырчы Ришат Төхвәтуллин белән эшләгән. 11 октябрьдә алар Башкортстанның Республика көненә багышланган концертта Уфада чыгыш ясаган.	 Фатыйховлар — бик талантлы гаилә. Халит абый Башкортстанның Илеш районы Сәеткол авылыннан. Виртуоз баянчы. Хатыны Лилия апа — Башкортстанның Авыргазы районы Солтанморат авылы кызы. Ул — танылган юмор остасы, җырчы, рәссам, баянда, мандолинада уйный. Лилия апаның беренче никахыннан туган улы Илшатны Халит абый 2 яшеннән тәрбияли. Ур¬так балалары Айнур исә бөтен дөньяга танылган музыкант иде. — Миңа — 66, иремә 62 яшь, — дип дәвам итте Лилия апа. — Халит Башкорт дәүләт филармониясендә эшли. Уфада яшибез. Улларыбыз да безнең янда. Җәйне ел саен бакчада үткәрәбез. Әлеге чирнең гаиләбезгә ничек эләгүен белмим. Башта Халит, аннан ике көннән мин авырдым. Халитнең — 60, минем исә 50 % үпкә зарарланган, диделәр. Айнурныкы исә — 90 %, үпкәсе челтәр кебек кенә калган, дип әйттеләр. Бу коточкыч чир, коралсыз сугышка тиң. Бик тиз тарала. Шуңа күрә кешеләргә, сакланыгыз, җиңел карамагыз, диясем килә. 
	Эльмира СӘЛАХОВА	
Ирек мәйданы

	№ --- | 02.11.2020	


